**Robert Langford Modini Stack** (13.1. 1919 – 14.5. 2003) bio je Emmyjem nagrađeni kazališni i filmski glumac. Najpoznatiji je po nizu filmskih uloga i nastupu u TV seriji *The Untouchables* kao i voditelj TV-emisije *Unsolved Mysteries*.

Biografija
----------

Stack se rodio u porodici reklamnog agenta, te je djetinjstvo i mladost proveo u Evropi gdje je francuski i italijanski naučio prije engleskog jezika. U Italiji je kao mladić započeo sportsku karijeru u streljaštvu i kao igrač pola.

Pri povratku u rodni Los Angeles se upisao u Univerzitet Južne Kalifornije (USC) te počeo pohađati tečajeve glume. Njegov markantni izgled, glas i talent nisu ostali nezamijećeni od holivudskih agenata. Kada je posjetio Universal Studios godine 1939. producent Joe Pasternak mu je predložio da testira svoje glumačke sposobnosti u ljubavnoj sceni s lijepom glumicom Helen Parrish. Stack je s oduševljenjem pristao i iste godine glumio u filmu *First Love*. Godine 1942. je u filmu *To Be or Not to Be* nastupao zajedno s Carole Lombard, u koju je bio zaljubljen. Stack je kasnije u svojoj autobiografiji napisao kako ga je ona podučila mnogim glumačkim trikovima, te kako je bio shrvan kada je čuo za njenu smrt u avio-nesreći.

Stack je poslije pristupio ratnoj mornarici i dvije godine služio kao artiljerijski instruktor. Poslije se vratio u Hollywood i postupno izgradio reputaciju kao jedan od vrhunskih dramskih glumaca. 1950-ih je imao mnoge hvaljene, iako sporedne, uloge u filmovima kao što su *High and the Mighty* te *Written in the Wind*.

Godine 1959. Stack je angažiran za ulogu Eliota Nessa u TV-seriji *Untouchables*. Serija je doživjela ogromnu popularnost, a Stackov hladni ali efektni način glume mu je donio nagradu Emmy. Stack se nakon toga rjeđe pojavljivao u filmovima i TV-serijama.

Činjenicu što je uglavnom glumio likove bez trunke smisla za humor je kasnije iskoristio u parodijama kao što su *Airplane!* i *BASEketball*.

Godine 1988. Stack je postao redovni voditelj dokumentarne serije *Unsolved Mysteries* posvećene neriješenim kriminalističkim slučajevima i paranormalnim događajima. Iako je Stack bio skeptičan prema nekim paranormalnim fenomenima, tvrdio je da su ga na nastup u seriji potakla i neka paranormalna iskustva u vlastitom životu.

Filmografija
------------

* *First Love* (1939)
* *The Mortal Storm* (1940)
* *A Little Bit of Heaven* (1940)
* *Nice Girl?* (1941)
* *Badlands of Dakota* (1941)
* *To Be or Not to Be* (1942)
* *Eagle Squadron* (1942)
* *Men of Texas* (1942)
* *Keeping Fit* (1942)
* *Screen Snapshots: Hollywood in Uniform* (1943)
* *A Date with Judy* (1948)
* *Miss Tatlock's Millions* (1948)
* *Fighter Squadron* (1948)
* *Mr. Music* (1950)
* *The Bullfighter and the Lady* (1951)
* *My Outlaw Brother* (1951)
* *Bwana Devil* (1952)
* *War Paint* (1953)
* *Sabre Jet* (1953)
* *Conquest of Cochise* (1953)
* *The Iron Glove* (1954)
* *The High and the Mighty* (1954)
* *House of Bamboo* (1955)
* *Screen Snapshots: Hollywood Shower of Stars* (1955)
* *Good Morning Miss Dove* (1955)
* *Written on the Wind* (1956)
* *The Tarnished Angels* (1958)
* *The Gift of Love* (1958)
* *John Paul Jones* (1959)
* *The Last Voyage* (1960)
* *The Caretakers* (1963)
* *Is Paris Burning?* (1966)
* *Sail to Glory* (1967)
* *The Corrupt Ones* (1967)
* *Action Man* (1967)
* *Alone, Unarmed, and Unafraid* (1968)
* *Story of a Woman* (1970)
* *Second Wind* (1978)
* *1941* (1979)
* *Airplane!* (1980)
* *Uncommon Valor* (1983)
* *Born American* (1986)
* *Big Trouble* (1986)
* *The Transformers: The Movie* (1986)
* *Dangerous Curves* (1988)
* *Plain Clothes* (1988)
* *Caddyshack II* (1988)
* *Joe Versus the Volcano* (1990)
* *Wild Bill: Hollywood Maverick* (1996)
* *Beavis and Butt-Head Do America* (1996)
* *BASEketball* (1998)
* *Hercules: Zero to Hero* (1999)
* *Mumford* (1999)
* *Recess: School's Out* (2001)
* *Killer Bud* (2001)
* *From Russia to Hollywood: The 100-Year Odyssey of Chekhov and Shdanoff* (2002)

Bibliografija
-------------

* Straight Shooting (with Mark Evans)(1980) ISBN 0-02-613320-2

Eksterni linkovi
----------------

* Robert Stack na sajtu IMDb
* Interview with Robert Stack About Polo

***Robert Stack*** na Wikimedijinoj ostavi